cyanic-selkie/wikianc huggingface dataset:
American Pie 4: Reunion
Untfangst
Op 'e webside Rotten Tomatoes, dy't resinsjes sammelet, hie American Pie 4: Reunion in ûndergemiddeld goedkarringspersintaazje fan 45%, basearre op 183 ûnderskate resinsjes. De konsensuskrityk fan 'e webside, gearstald út al dy resinsjes, stelt: "Hoewol't er swietsmeitsjende nostalgy oproppe sil foar de fans fan 'e franchise, fersommet [de film] om mei de haadpersoanen lykfolwat te dwaan dat echt nij of ynteressant – of sels mar bysûnder grappich – is." Op Metacritic, de wichtichste konkurrint fan Rotten Tomatoes, behelle American Pie 4: Reunion in goedkarringspersintaazje fan 49%, basearre op 34 resinsjes.
Opbringst
American Pie 4: Reunion brocht yn 'e bioskopen yn 'e Feriene Steaten en Kanada $56,8 miljoen op, en yn alle oare lannen en territoaria $178 miljoen. Wrâldwiid kaam de opbringst dêrmei út op $234,8 miljoen. Ofset tsjin it budget fan $50 miljoen betsjut dat in winst fan $184,8 miljoen, hoewol't dêr de marketingkosten noch wol ôf moatte. It feit dat de winst benammen bûten de Feriene Steaten behelle waard, wie lykwols in rare ôfdijer foar de Amerikaanske produsinten, dy't yn earste ynstânsje nei it eigen lân sjogge. Yn 'e Amerikaanske bioskopen ûnderfûn American Pie 4: Reunion benammen konkurrinsje fan The Hunger Games, dy't dêr tagelyk draaide.
Prizen
American Pie 4: Reunion waard yn 2012 nominearre foar trije Teen Choice Awards: yn 'e kategoryen favorite komeedzjefilm, favorite akteur yn in komeedzjefilm (Jason Biggs) en favorite aktrise yn in komeedzjefilm (Alyson Hannigan).
Ferfolch
American Pie 4: Reunion wie it fjirde diel yn 'e haadrige fan 'e filmsearje American Pie (de spin-off-films fan 'e American Pie Presents-rige net meirekkene). As sadanich folge American Pie 4: Reunion op American Pie 3: The Wedding út 2003. In fyfde diel, mei was wurktitel American Pie 5, waard oankundige op 4 augustus 2012, mei Jon Hurwitz en Hayden Schlossberg op 'e nij as sawol regisseurs as senarioskriuwers. Neitiid bleau it stil om dat projekt hinne, en yn augustus 2017 sei akteur Seann William Scott yn in fraachpetear dat American Pie 4: Reunion wierskynlik net genôch opbrocht hie yn 'e Amerikaanske bioskopen om 'e produksje fan in ferfolch te rjochtfeardigjen. Tara Reid sei yn augustus 2018 lykwols dat sy fan 'e regisseurs begrepen hie dat de fyfde film wol deeglik trochgean soe.
Dreieck Bunde
300px|thumb|Oersichtskaart fan it Dreieck Bunde It Dreieck Bunde (folút: Autobahndreieck Bunde, koart: AB Bunde) is in ferkearsknooppunt yn it súdwesten fan East-Fryslân dy't de Bundesautobahn 31 fan Emden nei Oberhausen mei de Bundesautobahn 280 fan Bunde nei de Nederlânske grins by Bad Nijeskâns ferbynt. De A280 wurdt oer de grins de Rykswei 7 rjochting Grins.
Lizzing
It knooppunt waard boud yn de foarm fan in trompetknooppunt.
Geert Bisschop
Geert Bisschop (Steenwijkerwold, 7 septimber 1908 - Schoonebeek, 29 july 1943) wie in Nederlânske boargemaster yn de Twadde Wrâldoarloch foar de NSB.
Dreieck Bunde
Rydstripen
De gongwegen by it knooppunt hawwe 2×2 rydstripen, wylst de ferbiningsbôgen op it knooppunt ien rydstripe befetsje.
Ferkearsyntinsiteit
It knooppunt wurdt deistich troch likernôch 25.000 reauwen brûkt.
Geert Bisschop
Libben en wurk
Geert Bisschop wurke foar de Twadde Wrâldoarloch op de sekretary fan gemeente Oosterhesselen. Omdat er dêr gjin takomstperspektiven hie, waard er lid fan de NSB. Op 10 novimber 1941 waard er boargemaster fan Schoonebeek, as ferfanger fan Hans van Ek, dêr't er trochgie mei it fanatyk jacht meitsjen op ûnderdûkers. Dit wie (nei alle gedachten) foar it ferset dêre oanlieding om in oanslach op him te dwaan. Dat barde op 29 july 1943 yn de boargemasterskeamer yn it gemeentehûs. Bisschop waard om it libben brocht mei pistoalskotten, wêrby't ek amtner en ek NSB'er Roelof Jan Oostindiën omkaam. De tafallich passearjend amtner Pieter de Boer ferstoar troch in ferdwaalde kûgel.
De dieders waarden net pakt, wol waard fjildwachter Johannes Kippers arrestearre. De Dútsers hiene sterke fermoedens dat Kippers belutsen wie by de oanslach, omdat er yn de direkte buert wie en de oanslach net behindere hat.
Bisschop wie troud en hie ien soan.
Minimumlean
It minimumlean is it leechste bedrach dat in wurkjouwer wetlik ferplichte is oan in wurknimmer as lean te beteljen. In minimumlean kin útdrukt wêze as oerelean, of lean yn 'e moanne of yn 'e wike. It minimumlean is altyd útdrukt as brutolean, sûnder ynhâlding fan belestingen en sosjale sekerheidsbydragen. Binnen de Europeeske Uny hawwe 20 - dêrûnder Nederlân en Belgje - fan de 27 lidsteaten in minimumlean. Oare lannen - dêrûnder Noarwegen, Dútslân, Eastenryk, Denemark, Switserlân, Finlân, Sweden, Itaalje en Syprus - hawwe gjin wetlik minimumlean, mar litte dat oer oan ûnderhandelingen tusken wurkjouwers- en wurknimmersorganisaasjes.
Oer de ekonomyske effekten fan it minimumlean bestiet gjin konsensus ûnder ekonomen.
Nederlân
De Nederlânske wet bepaalt hoe heech dit minimumlean is, en fan 15 - 23 jier is dat mei ôfhinklik fan de leeftyd fan de wurknimmer en it oantal oeren dat in folsleine wurkwike bedraacht konform de CAO. Under de 15 jier jildt gjin wetlik minimumlean.
It minimumlean is yn Nederlân ynfierd op 27 novimber 1968. It waard doe fêststeld op 100 gûne yn de wike.
It minimumlean wurdt twa kear jiers (yn jannewaris en july) oanpast oan de gemiddelde ûntwikkeling fan de CAO-leanen. It bedraacht mei yngong fan 1 jannewaris 2010 € 1.407,60 euro bruto de moanne foar in wurknimmer fan 23 jaar of âlder by in folsleine wurkwike.
Terminator (personaazje)
De Terminator (Ingelske útspr.: [tɜɹmɪˈneːtəɹ], likernôch "tur-min- nee -tur", mei as letterlike betsjutting "Beëiniger") is in cyborg út 'e takomst dy't in haadpersoan is yn 'e Teminator-franchise. It personaazje is sterk ferbûn mei akteur Arnold Schwarzenegger, foar wa't syn fertolking fan dit personaazje yn 'e earste film fan 'e searje, The Terminator út 1984, in krúsjaal kearpunt yn syn karriêre foarme. De Terminator wie in betinksel fan regisseur James Cameron, foar wa't The Terminator ek in trochbraak wie.
Doel
De Terminator is in produkt fan it Skynet, in wrâldwide keunstmjittige yntelliginsje dy't makke is troch de Amerikaanske Striidkrêften. In mikrosekonde nei't it Skynet selsbewustwêzen berikte, besleat it dat de minskheid in bedriging foar syn bestean foarme en dat de iennichste logyske oplossing wie om 'e hiele minskheid út te rûgjen. It systeem lokke dêrom in twasidige atoomoarloch út, dy't in nukleêre holokaust feroarsake wêrby't miljarden minsken omkamen. Neitiid briek der in oarloch út tusken de restanten fan 'e minskheid en de masines dy't it Skynet as ferlingstik fan himsels begûn te produsearjen. De Terminators, masines dy't net fan echte minsken ûnderskaat wurde kinne, binne bedoeld om mank de minsken te ynfiltrearjen, sadat dy makliker útskeakele wurde kinne.
Ferskinings yn 'e filmsearje
Der binne op dit stuit (ein 2021) seis films yn it ramt fan 'e Terminator-franchise:
Untjouwing
Yn The Terminator wurdt de Terminator troch it Skynet troch de tiid hinne weromstjoerd nei de hjoeddeistige wrâld (d.w.s. 1984). Syn opdracht is om 'e jonge Amerikaanske frou Sarah Connor te deadzjen, mei't hja de mem wurde sil fan John Connor, de lieder fan it minsklik ferset tsjin 'e wrâldhearskippij fan it Skynet. John Connor stjoert lykwols ien fan syn soldaten, Kyle Reese, ek werom yn 'e tiid om syn mem te beskermjen. Dyselde wit Sarah te berikken en naait mei har út, efterfolge troch de Terminator. Hja reitsje fereale en Reese wurdt de heit fan John Connor. Reese komt úteinlik om as er besiket de Terminator op te blazen, mar hoewol't de cyborg dêrnei gjin ûnderlichem mear hat, hâldt er oan mei syn efterfolging fan Sarah. Hja ferneatiget him troch him ûnder in hydraulyske parse te lokjen en it apparaat oan te setten, sadat er stikken knypt wurdt.
Yn 'e trêde film, Terminator 3: Rise of the Machines, komt foar de trêde kear in Terminator út 'e takomst werom, no ek wer om John Connor te beskermjen. It Skynet hat nammentlik in noch mear avansearre model Terminator, de T-X, werom yn 'e tiid stjoerd. Diskear komt de Terminator oan 'e ein fan 'e film om by it ferslaan fan 'e T-X. Yn 'e fjirde film, Terminator: Salvation, komt wol in Terminator T-800 foar, mar hat dy mar in tige beheinde rol. De film waard nammentlik makke yn 2008-2009, doe't Arnold Schwarzenegger gûverneur fan 'e Amerikaanske steat Kalifornje wie en net oan filmproduksjes meiwurkje koe.
Slach by Hastings
thumb|diel muorretapyt út Bayeux De slach by Hastings wie op 14 oktober 1066. Yn de slach waard de lêste Angelsaksyske kening yn Ingelân, Harold II ferslein troch de Willem, hartoch fan Normandje, dy't sûnttiids 'de Oermasterer' neamd wurdt. Dy oerwinning wie it begjin fan de ferovering fan Ingelân troch de Normandjers. De slach is ferneamd nei it Ingelske plak Hastings, mar de slach hat yn it echt plak fûn dêr't tsjintwurdich it plak Battle leit.
Terminator (personaazje)
Untjouwing
Yn 'e sechsde film, Terminator: Dark Fate, slagget it in Terminator T-800 einlings om yn 1998 John Connor te deadzjen. Mei't er dêrmei syn taak ferfolle hat en net werom nei de takomst kin, is er frij fan it Skynet. Dat klearret it paad foar in fierdere ûntwikkeling fan syn persoanlikheid, dy't oare Terminators nea trochmakke hawwe. Op in stuit yn dy ûntjouwing wurdt er selsbewust, letter kriget er empaty mei minsken en úteinlik begjint er berou te fielen foar de moard op John. Hy besiket op anonime wize Sarah Connor te helpen en rekket sa úteinlik belutsen by de striid tsjin in nij, heechûntwikkele model Terminator, de Rev-9. By wize fan boetedwaning offeret er op it hichtepunt fan 'e film syn libben op om 'e Rev-9 te ferslaan.
Bundesautobahn 280
thumb|De A280 De Bundesautobahn 280 (BAB 280) is in 5 km lange autodyk yn it noardwesten fan Dútslân. De dyk rint fan de Nederlânske grins by Bad Nijeskâns, dêr't er as de A7 fierder giet, nei de Dreieck Bunde dêr't er mei de A31 ferbynt, mei ferbining mei Emden en Oberhausen. De A280 is part fan de E22.
Nijsgjirrich
De ôfritten hawwe gjin nûmers.
De A280 wie oarspronklik in part fan de A28. It stik fan de A31 tusken Dreieck Bunde en Dreieck Leer wie in "dûbeldyk" A23/A31. Mei it ynfieren fan ôfritnûmers yn de 1990-er jierren waard de dûbelnûmering ôfskaft en it stikje A28 fan de Dreieck Bunde nei de nederlânske grins waard A280.
Yn eastlike rydrjochting rint de Rykswei 7 nei syn lêste ôfrit Bad Nijeskâns lyk by de grins del. It Nederlânske grûngebiet grinzget op dat stikje oan de súdrâne fan de dyk, oant de ôfrit nei fersoargingsplak Bunderneuland, dat op Dútsk grûngebiet leit en dêrt dus de grinsoergong is. It fersoargingsplak wie it eardere plak fan de dûane. Nijsgjirrich is dat it benzinestasjon op it fersoargingsplak de Dútske prizen hat, wylst de tarit dêrfan noch op Nederlânsk grûngebiet leit.
Lily Donaldson
thumb|Lily Donaldson yn [[2012.]] Lily Donaldson (Londen, 27 jannewaris 1987) is in Britsk model.
Biografy
Lily Donaldson is de dochter fan fotograaf Matthew Donaldson. Heit en mem Tiffany binne wilens út elkoar. Yn 2003 waard hja ûntdekt troch immen fan it Britske modelleburo Select Model Management doe't sy yn Londen te winkeljen wie.
Donaldson waard ien fan de meast bekende Britske modellen en wurke foar ferneamde moadeûzen sa as Burberry, Dior, Dolce & Gabbana en Jill Sander. Yn 2005 waard se nominearre as model fan it jier by de British Fashion Awards. Dy titel gie doe lykwols nei Karen Elson.
Yn maaie 2008 waard bekend dat Donaldson US$2.2 miljoen útjûn hat foar in apartemint mei twa sliepkeamers oan Tompkins Square Park yn New York.
Donaldson is freondinne mei har kollega's Freja Beha, Gemma Ward en Irina Lazareanu.
Celsius
thumb|right|100px|''Orizjineel ûntwerp fan de termometer troch Celsius Celsius is in temperatoerskaal. Hoewol't tsjintwurdich de temperatoer offisjeel yn de SI-ienheid kelvin útdrukt wurde moat, is graden Celsius (°C) noch altiten in soad brûkte en offisjeel tastiene ienheid. Oan de iene kant omt men de Celsiusienheid wend is en oan de oare kant omdat de deistige temperatoeren mei help fan dizze ienheid yn hânsume getallen útdrukt wurde kin. Yn de Feriene Steaten en Jamaika wurdt meastal de skaal fan Fahrenheit brûkt. Oarspronklik wie de Celsiusskaal definiearre mei twa itichpunten: It berik hjirtusken wurdt ferdield yn 100 like dielen.
Omdat sawol it friespunt fan wetter as it kôkpunt ôfhinget fan de hearskjende loftdruk ûntstie op termyn ferlet fan in bettere definysje. Sûnttiids is de skaal fan Celsius definiearre troch twa punten: It tripelpunt is in pûnt dêr't de trije fazes fan wetter (gas, floeistof en fêste stof) by elkoar bestean kinne. It tripelpunt is in fêste kombinaasje fan temperatoer en druk.
Ién graad Celsius temperatoerferskhil is like grut as ien kelvin ferskil. Mar 0,00 °C komt troch boppesteande definysje oerien mei 273,15 K en 100,00 °C mei 373,15 K. In temperatoer yn kelvin wurdt nei graden Celsius omrekkene troch der 273,15 fan ôf te lûken.
De graad Celsius is neamd nei de Sweedske astronoom Anders Celsius (1701-1744), dy't dizze skaal foar it earst foarstelde yn 1742. Oarspronklik hie Celsius foar eagen dat it friespunt fan wetter by 100° lizze soe, en it kôkpunt by 0°. Oaren (mooglik Carolus Linnaeus of Daniel Ekström) seagen dat leaver omkeard.
Justinianus I
right|thumb|250px|Justinianus ferbylde yn de Basilyk fan San Vitale yn [[Ravenna (stêd)|Ravenna.]] right|thumb|250px|Justinianus mei hofhâlding, Basilyk fan San Vitale Flavius Petrus Sabbatius Iustinianus (Tauresium, 482 - Konstantinopel, 14 novimber 565), ek bekend as Justinianus I de Grutte (Gryksk: Ιουστινιανός, Ioustinianos), wie keizer fan Byzantium fan 1 augustus 527 oant 13 novimber 565, en is ien fan de grutste foarsten út de Byzantynske skiednis.
Grutte Priis Formule 1 fan Hongarije 2017
Utslaggen fan de Grutte Priis Formule 1 fan Hongarije 2017 yn Mogyoród op 30 july. It wie de alfde race fan 20 races fan de Formule 1 yn 2017. Hy waard op de Hungaroring hâlden. De race waard hâlden oer 70 omgongen, op it 4,3 km lange sirkwy foar in raceôfstân fan 306,6 kilometer.
Bunderneuland
thumb|Bunderneuland yn it Reiderlân Bunderneuland (Bundernijlân) is in streekdoarp en polder yn de gemeente Bunde yn it Eastfryske Reiderlân. It plak hat likernôch 120 ynwenners
It streekdoarp ûntstie op de tige fruchtbere seeklaai, dy't mei 0,2 oant 0,3 meter boppe seenivo leit. De polder wurdt ûntwettere troch it Wymeerer Sieltief en it Bunderneulandtief dy't yn noardlike rjochting yn de Doalert streame.
Skiednis
Bewizen foar de ierste bewenning yn it gebiet yn it Mesolitikum binne fûn by it oanlizzen fan de A280 ûnder de klaai- en feanlagen. Koaitskûlen en fjoerstienmessen waarden fûn. Troch it ynbrekken fan de Doalert yn de lette midsiuwen waard it oarspronklike fean fan it gebiet ûnbewenber. Dat feroare doe't, lykwols tsjin it sin fan de bewenners fan omlizzende doarpen, privee-ûndernimmers út it Westerlauwerske Fryslân yn 1605 de oanset joegen ta it oanlizzen fan in dyk fan Bunde nei Nijeskâns om it oanslike lân te bedykjen. It gebiet waard bekend as Bunder Newelandt, it Nijlân fan Bunde. Dy ûndernimmers leine 15 pleatsen oan dy't se dêrnei ferpachten.
Nijsgjirrich
thumb|Ofrit nei it fersoargingsplak Bunderneuland fan de Nederlânske A7 ôf Nei Bunderneuland is it fersoargingsplak Bunderneuland ferneamd. De ôfrit dêrfan komt fan de Nederlânske A7, mar leit op Dútsk grûngebiet. It wie eartiids it plak fan de dûane oan de grinsoergong. It fersoargingsplak kin allinnich berikt wurde troch ferkear yn eastlike rjochting.
Fonograaf
It earste fonografyske dokumint dat Edison sels makke wie in opname fan it Ingelske berneferske "Mary had a little lamb".
Wurking
By de fonograaf wurde troch in membraan en in stielen nille de lûdstrillings fêstlein, trochdat de skerpe punt fan de nille in groef fan wikseljende djipte lûkt yn in metaallaach dy't om in rûndraaiende silinder oanbrocht is. Nei de opname wurdt de nille nei it begjin fan de silinder brocht en yn it lûdsspoar setten. Troch dêrnei de silinder rûn te draaien waard it opnomde lûd fia in hoarn ôfspile.
ഗ്രാമഫോണ്‍
Patrysjer
In patrysjer (ek skreaun as patrisiër) is ien dy't ôfkomstich is út it laach of de famylje dat fan âldsher de bestjoerders levere foar in maatskippij. Sosjaal en kultureel sjoen binne dy geslachten alhiel identyk oan de eallju.
Eltse maatskippij hat patrysjers, yn it âlde Rome hienen sy it rjocht om sit te nimmen yn de Senaat. Yn Fryslân komt it begryp haadling út de midsiuwen gruttendiels oerien mei dat fan patrisiër.
Skiednis
Patrysjer of Patricius yn it Latyn is oarspronklik de namme foar de famylje fan inkele Romeinske geslachten; it haad (pater of heit) fan sa'n famylje wie lid fan de Senaat. Patrisiërs wienen mei oare wurden leden fan de Romeinske adel, en dy betsjutting hat it wurd hjoed de dei noch hieltyd yn in protte lannen. Streekrjocht tsjinoer de patrisiërs stean de plebejers of de plebs.
It begryp patrysjer werlibbe yn de lette Midsiuwen, wannear't yn de stêden de wichtichste geslachten har groepearren om de bestjoerlike funksjes (Grytman, skepen, ...) ûnderinoar om beurten te ferdielen.
Adriana Lima
Op har 15e waard sy al keazen as moaiste supermodel fan de wrâld. Neist har memmetaal Portugeesk, praat hja ek Ingelsk, Frânsk, in bytsje Italjaansk en Spaansk.
Tsjerke fan Gandersum
De Tsjerke fan Gandersum (Gandersumer Kirche) is in protestantsk-grifformearde tsjerke yn it Eastfryske Gandersum yn de gemeente Moormerland (Nedersaksen). De tsjerke waard yn de 14e iuw boud.
Skiednis
De tsjerke waard yn de 14e iuw as in romaanske sealtsjerke op de terp fan Gandersum boud. Yn dy tiid hearde de tsjerke by it bisdom Münster. Nei alle gedachten ferfong de stiennen tsjerke in houten foargonger. Oarspronklik hie de tsjerke in eastlike apsis, dy't yn it lêste fearn fan de 18e iuw ôfbrutsen waard. De lompe klokketoer waard oan it wêst fan de tsjerke oanboud en is leger as it tsjerkegebou. Yn 1552 waard de reformaasje ynfierd en sûnt naam de gemeente de grifformearde lear oan. By de 18e- en 19e-iuwske renovaasjes gyngen dielen fan it ynterieur ferlern, lykas it klankboerd en de brânskildere ramen. Nei't de tsjerke al foar de Twadde Wrâldkriich lêst fan lekkaazjes krige en sletten wurde moast, stoartte op 22 febrewaris 1945 it hiele tek yn. Nei de skea troch in foltreffer yn de lêste dagen fan de kriich bleau de tsjerke in skoft as ruïne stean. Sûnt 1958 waard útein set mei de weropbou fan de tsjerke, dy't yn 1962 foltôge waard. Yn de jierren 1994-1995 waarden de bûtenmuorren op 'e nij foege.
De gemeente dielt de dûmny mei Tergast.
Oargel
It hjoeddeiske oargel is in earder hûsoargel dat mei help fan âldere dielen yn de 18e iuw boud waard. By it sluten fan de tsjerke yn 1938 ferhûze it oargel nei Emden, dêr't it yn de Switserske tsjerke opsteld waard. Doe't dêr yn 1962 in nij oargel boud waard, ferhûze it âlde hûsoargel werom nei Gandersum.
Oargelmakkerij Winold van der Putten en Berend Veger út Wynskoat restaurearre it oargel yn 1990-1991. It ynstrumint waard doe safolle mooglik yn de oarspronklike steat werom brocht. It suver mechanyske ynstrumint hat fiif registers op ien manuaal.
Klokken
De Marijeklok út 1458 is tsjintwurdich te finen yn it Eastfrysk Museum yn Emden, wylst in klok út 1582 yn 1912 omraand waard, doe't de gemeente in yn 1774 getten klok út de Nikolaastsjerke fan Borssum krige. Dy klok waard yn it ramt fan in restauraasje fan de Borssumer tsjerke yn 2000 weromjûn. Om dy klok te ferfangen liet de gemeente noch yn itselde jier in nije klok jitte.
List fan planetoïden 99701-99800
Dit is in list fan planetoïden 99701-99800.
Dreieck Leer
300px|thumb|Oersichtskaart fan it Dreieck Leer It Dreieck Leer, (folút: Autobahndreieck Leer, koart: AB Leer) is in ferkearsknooppunt by de Eastfryske stêd Lier (Dútsk: Leer) dy't de Bundesautobahn 31 (Emden - Oberhausen) mei de Bundesautobahn 28 (Lier - Aldenburch - Bremen) ferbynt.
Lizzing
It knooppunt leit yn de lânkring Lier tichteby de gemeenten Moormerland en Brinkum. De stedsdielen fan Lier dy't tichteby it knooppunt lizze, binne Siebenbergen, Eisinghausen en Logaerfeld.
It knooppunt leit likernôch 20 km súdeastlik fan Emden, 65 km noardlik fan Meppen en 50 km westlik fan Aldenburch. Justjes westlik fan it knooppunt rint de A31 troch de 945 meter lange Iemstunnel.
Foarm
De diken nei it knooppunt ta besteane út 2×2 rydstripen, wylst de ferbiningsbôgen op it knooppunt út ien rydstripe bestean. It knooppunt waard yn de foarm fan in omkeard trompetknooppunt oanlein.
Ferkearsyntinsiteit
It knooppunt wurdt deistich troch likernôch 38.000 reauwen brûkt.
Grutte Priis Formule 1 fan Japan 2008
Utslaggen fan de Grutte Priis Formule 1 fan Japan 2008 yn Oyama op 12 oktober 2008. It wie de sechstjinde race fan 18 races fan de Formule 1 yn 2008. Hy waard op de Fuji Speedway hâlden. De race waard hâlden oer 67 omgongen, op it 4,6 km lange sirkwy foar in raceôfstân fan 306 kilometer. It wie de lêste Grutte Priis fan Japan op it sirkwy fan Fuji.
Grutte Priis Formule 1 fan Belgje 2017
Utslaggen fan de Grutte Priis Formule 1 fan Belgje 2017 yn Stavelot op 27 augustus. It wie de tolfde race fan 20 races fan de Formule 1 yn 2017. Hy waard op it Sirkwy fan Spa-Francorchamps hâlden. De race waard hâlden oer 44 omgongen, op it 7 km lange sirkwy foar in raceôfstân fan 308 kilometer.
Agyness Deyn
thumb|Agyness Deyn Agyness Deyn (berne as Laura Hollins, 16 febrewaris 1983) is in Britsk fotomodel. Sy wurdt fergelike mei Kate Moss, út reden fan har aparte, te fergelykjen, klaaiïngsstyl.
Modellekarriêre
Maaie 2007 stie hja mei Doutzen Kroes, Caroline Trentini, Raquel Zimmermann, Sasha Pivovarova, Jessica Stam,Coco Rocha, Hilary Rhoda, Chanel Iman en Lily Donaldson op de Vogue US as de nije generaasje supermodellen. Deyn wie ek te sjen op it omslach fan Vogue UK, the Observer Woman supplement, The Sunday Times Style,Pop, Grazia, Time Style & Life en Vogue Italia. Sy die kampanjes foar Anna Sui, J.P. Gaultier, Blugirl by Blumarine, Cacharel, Gianfranco Ferrè, Giorgio Armani, Mulberry, Paul Smith en Vivienne Westwood. Sy wie it gesicht fan de rûkersguod as The Beat fan Burberry, Ma Dame fan Jean-Paul Gaultier en Gold fan Giles Deacon; teffens fan New Look, Sisheido en House Of Holland fan har freon Henry Holland.
Oar wurk
Se docht mei op de single 'Who' fan Five O'clock Heroes.
Privee
Deyn hie fjouwer jier ferkearing mei Josh Hubbard fan The Paddingtons. Anno 2008 wurdt se yn ferbân brocht mei Albert Hammond Jr. fan The Strokes
Diemen
thumb|Lizzing fan Diemen Diemen is in plak en gemeente yn de provinsje Noard-Hollân. De gemeente bestiet yn syn hjoeddeistige foarm sûnt 1812.
Binnen de gemeentegrinzen lizze gjin oare kearnen. Oan de noardside fan de gemeente leit de IJmar. Fierder grinzet Diemen oan de gemeentes Amsterdam, Ouder-Amstel (doarp Duivendrecht) en Muiden. Diemen makket diel út fan de plusregio Stedsregio Amsterdam. De gemeente telt yn totaal 24.360 ynwenners (2010) en hat in oerflak fan 14,32 km² (wêrfan 2,49 km² wetter).
Yndieling
Diemen wurdt trochsnien troch it Amsterdam-Rynkanaal en de Diem. De Diem bestiet út twee dielen, wat ek de namme fan Diemen ferklearret. Diemen bestiet út fjouwer dielen: Diemen-Noard, Diemen-Sintrum, Diemen-Súd en it bûtengebiet. It bewenne diel fan Diemen leit hast hielendal ten suden fan it Amsterdam-Rynkanaal en bewesten fan de Dym. East fan de Dym leit Over-Diemen, oan beide kanten fan it kanaal.
Nikolaas fan Tolentyn
thumb|200px|Sint Nikolaas fan Tolentino Nikolaas fan Tolentijn (Sant'Angelo in Pontano (Macerata), ±1246 - Tolentino, 10 septimber 1305) is in Italjaanske hillige.
Nikolaas studearre yn it provinsje stúdzjesintrum fan de Marche in Ancona fan 1262 oant 1273. Hy kin omskreaun wurde as in beskieden kleasterling en pryster, fol fan kristlike neisteleafde foar syn meibruorren en oare minsken oer en trou yn it folbringen fan de ferplichtingen dy't syn religieuze profesje meibrocht. Sa gie er geregeldwei nei siken en earmen en stipe en fersoarge harren. Hy skamme him net om foar syn kommuniteit op de biddel te gean. Syn preekjen wie raak en minsken mochten tige graach oer syn geastlike lieding. Yn de benei trittich lêste jierren fan syn libben hâlde er yn Tolentino (Tolentyn) ta, dêr't er yn 1305 ek stoar en yn de augustinetsjerke byset waard. Dy tsjerke wie oarspronklik oan Augustinus wijd, mar waard it middelpunt fan de ferearing fan de Sinterklaas. De tsjerke hat fresko's dy't sênes út it libben fan dizze hillige en barrens út it libben fan Kristus foarstelle. Yn 1446 waard Nikolaas fan Tolentino troch paus Eugenius IV hillige.
Wûnderen
By syn kanonisaasje as hillige waarden Nikolaas 300 wûnderen taskreaun, dêr't trije opwekkings út de dea by wiene.
Der binne in protte ferhalen en legindes dêr't Nikolaas in rol yn hat. Ien fehaal giet oer de duvel dy't Nikolaas mei in stôk op 'e bealch jout; de stôk hat jierrenlang yn syn tsjerke te sjen west. In oar ferhaal ferhellet fan Nikolaas, fegetaarjer, dy't in rustere fûgel foarset krige; hy makke in krústeken boppe it bist dat dêrnei it finster útfleach. Doe't njoggen passazjiers op in sinkend skip om Nikolaas syn help fregen, ferskynde er yn syn swarte Augustiaanske habyt, yn in gouden ljocht, mei in leelje yn de lofter hân, wylst er mei de rjochter hân de stoarm delbêde. Teffens soe de hillige ferskynd wêze by in brân fan it paleis fan de Doge fan Feneetsje dy't er dove troch in stik segene bôle yn de flammen te smiten. Ek is der in ferslach oer it opwekken fan goed hûndert bern, dêr't guon fan mei-inoar fersûpt wiene.
Ferearing yn Nederlân
Yn Nederlân binne, of hawwe west, beafearten ta eare fan Nikolaas fan Tolentyn, ûnder oaren nei de Paterstsjerke in Eindhoven.
Amber Valletta
Amber Evangeline Valletta (Phoenix (Arizona), 9 febrewaris 1974) is in Amerikaansk aktrise en fotomodel fan Portegeesk komôf. Sy spile ûnder oaren Allegra Cole, de dreamfrou fan Albert Brenneman (Kevin James) yn de romantyske komeedzje Hitch en Madison Elizabeth Frank, de ferdwûne frou dy't sintraal stiet yn de thriller What Lies Beneath.
Valletta troude yn 1994 mei it manlik model Hervé Le Bihan, mar skiede twa jier letter fan him. Yn septimber 2003 troude sy op 'en nij mei Christian McCaw, in eardere follyballer dy't foar de Feriene Steaten útkaam op de Olympyske Simmersullen 2000. Har earste bern, Auden McCaw, waard yn oktober 2000 berne. thumb|right|250px|Amber Valletta
Filmografy
*Utsein telefyzjefilms
Grutte Priis Formule 1 fan Sina 2008
Utslaggen fan de Grutte Priis Formule 1 fan Sina 2008 yn Shanghai op 19 oktober 2008. It wie de santjinde race fan 18 races fan de Formule 1 yn 2008. Hy waard op it Sirkwy fan Shanghai hâlden. De race waard hâlden oer 56 omgongen, op it 5,5 km lange sirkwy foar in raceôfstân fan 305 kilometer.
Heinrich Hoffmann (skriuwer)
Heinrich Hoffmann (Frankfurt am Main, 13 juny 1809 – dêre, 20 septimber 1894) wie in Dútsk psychiater, skriuwer en dichter, dy't gebrûk makke fan in ferskaat oan pseudonimen. Hy is benammentlik bekend bleaun troch syn eigenyllústrearre berneboek Der Struwwelpeter.
Jonkheid en oplieding
Hoffmann waard yn 1809 berne yn in begoedich fermidden yn it Dútske Frankfurt am Main. Syn heit, Philipp Hoffmann, wie in arsjitekt yn 'e tsjinst fan 'e gemeente Frankfurt. Syn mem stoar doe't er noch in poppe wie, mar syn heit wertroude mei syn memme suster, Antoinette Lausberg, dy't in tige leafhawwende styfmem foar him waard. Mei't er gau ôflaat en de loaie kant it neist wie, hie Hoffmann op skoalle yn 't earstoan in protte muoite om mei te kommen, mar syn strange heit twong him om better syn bêst te dwaan. Hoffmann learde foar dokter yn Heidelberch en letter yn Halle. Nei't er syn stúdzje súksesfol ôfrûne hie en himsels medikus neame mocht, gied er in jier nei it Frânske Parys ta om him de nijste kennis op it mêd fan 'e sjirurzjy eigen te meitsjen. De oanboazjende minnichte fan syn heit twong him lykwols om syn ferbliuw dêre foartidich ôf te brekken.
Priveelibben
Hoffmann kearde werom nei Frankfurt, sette him dêr nei wenjen en begûn in dokterspraktyk. Hy boaske oan Therese Donner en krige trije bern by har. Twa dêrfan oerlibben him, krektlyk as syn frou. It is bekend dat er koartswilige tekenings foar syn bern en frou makke.
Medyske karriêre
Njonken syn priveepraktyk wurke Hoffmann yn in earmeklinyk en ek dosearre er anatomy. Dêr koed er syn gesin mar kwealk mei bedrippe, dat doe't yn 1851 in freon fan him mei pinsjoen gie en der sadwaande in doktersposysje frijkaam yn it pleatslike psychiatrysk sikehûs, wie hy der as de roeken by om 'e fakatuere te ferfoljen. Hy wist doe noch net folle fan psychiatry ôf, mar sette him derta om dat te feroarjen. Ut syn lettere, kundige publikaasjes op dat mêd docht bliken dat him dat slagge wêze moat. Hoffmann wie in humaan dokter, dy't út en tenei besocht om it lot fan syn pasjinten sa draachlik mooglik te meitsjen. Ek wied er in útsprutsen skeptikus; yn syn beropsmjittige geskriften lûkt er kear op kear yn twifel oft syn behanneling wol ferantwurdlik is foar it opbetterjen fan in pasjint. Njonken syn medysk wurk stiek er ek in protte enerzjy yn 'e kampanje foar in nij, modern psychiatrysk sikehûs mei tunen deromhinne. Yn dy kwestje krige er úteinlik syn sin. thumb|left|300px|Hoffmann syn grêf op it Hauptfriedhof te [[Frankfurt.]]
Skriuwkarriêre
Hoffmann hie al, sûnder in soad súkses, in stikmannich gedichten en in satiryske komeedzje publisearre, doe't in freon fan him, dy't útjouwer wie, him yn 1845 oerhelle om Lustige Geschichten und Drollige Bilder für Kinder von 3-6 Jahren ("Koartswilige Teltsjes en Grappige Tekenings foar Bern fan 3-6 Jier") út te bringen. Dat wie in eigenyllústrearre berneboek yn 'e foarm fan in bondeltsje fan tsien koarte ferhalen, dy't op ien nei allegear oer dôfhûdige bern geane. Hoewol't de ferhalen tsjintwurdich foar in part hurd en wreed oandogge en in wol hiel belearende toan oanslane, hie men dêr doedestiden blykber gjin euvelmoed yn. It boekje waard in grut súkses, en fan 'e fjirde printinge yn 1847 ôf kaam it bekend te stean ûnder de titel fan it earste fan 'e tsien ferhalen, Der Struwwelpeter.
Neitiid besocht Hoffmann syn súkses te werheljen, en dêrom skreau er noch ferskate oare berneboeken, mar allinnich it earste dêrfan, König Nussknacker und der Arme Reinhold, hie ienich súkses, al is dat sûnt ek yn 'e ferjitnis rekke. Fierdersoan gie Hoffmann ek troch mei it skriuwen fan satiryske en gauris komyske gedichten foar folwoeksenen. Yn dy teksten oppenearret him syn djip skeptyske hâlding foar alle soarten fan ideology oer en syn ôfkear fan religieuze skerpsliperij en filosofyske en politike diskriminaasje. Fan al syn wurk is lykwols, sels yn Dútslân, inkeld Der Struwwelpeter bekend bleaun.
Ferstjerren
Heindrich Hoffman kaam op 20 septimber 1894 te ferstjerren, en waard begroeven op it Frankfurter Hauptfriedhof. Yn syn berte- en stjerplak Frankfurt stiet tsjintwurdich in Heinrich Hoffmann Museum.
Pikturalisme
thumb|300x300px|Speed, fan [[Robert Demachy (1859-1936). Publisearre yn Camera Work, No 7, 1904]] Picturialisme is ien fan de ierste streamingen yn de fotografy. De streaming ûntstie om 1885 hinne, nei it op grutte skaal yntrodusearjen fan it fotografyproses mei drûge platen. De streaming berikte syn hichtepunt yn de earste jierren fan de 20e iuw, mar rekke nei 1914 yn it delgean mei de komst fan it modernisme. De term “pikturalisme” en “pikturalist” ûntstiene om 1900 hinne.
Pikturalisme wie de earste streaming dy't fotografy as keunstfoarm beskôge. De streaming ûntstie út it besykjen om keunstfotografy in lykweardich plak te jaan neist skilderkeunst en etsen fan dy tiid. Pikturalisten woenen foaral it ljochtgebrûk, mar ek oare kenmerken, fan skilderijen oerbringe yn har foto's. Foto’s út dy tiid wienen fansels swart-wyt of sepia en waarden mei opsetsin dizich of ûnskerp makke. Om dit effekt te berikken waarden ûnder oaren softfokus-technyk, spesjale filters en spesjale linzen brûkt. Teffens waarden ek noch bewurkingen yn de tsjustere keamer tapast. Nei 1898 krige men fotopapier mei in rûch oerflak ta syn foldwaan, ek in helpmiddel om winske pikturalistyske effekten te berikken. De Encyclopedia Britannica út 1911 omskreau dit as “it berikken fan persoanlike artistike ympresje”.
Pikturalisme wie neffens de Encyclopedia Britannica fan 1911 oarspronklik in Britske streaming, mar krige al rillegau foet oan de grûn yn Amearika. Om 1900 wienen de Britske Brotherhood of the Linked Ring en Amerikaanske De New American School bewegingen dy't har rjochten op pikturalisme. In bekende publikaasje dy't it pikturalisme foarstie en propagearre wie "Camera Work", it fototydskrift fan Alfred Stieglitz, dat fan 1903 oant 1917 ferskynde. Elts diel befette 12 foto’s.
Om 1910 giene hieltiten mear fotografen har op oare streamings rjochtsjen. In groep Amerikaanske fotografen fersmiet it pikturalisme folslein en foarme Group f/64, dy't him rjochte op ûnbewurke fotografy. De opkomst fan it modernisme die hjir sines ta.
Ruben L. Oppenheimer
Ruben L. Oppenheimer (Maastricht, 25 april 1975) is in Nederlânske cartoonist, benammen troch syn politike spotprinten. Hy wennet en wurket yn Maastricht.
Biografy
Oppenheimer studearre grafyske foarmjouwing oan de Academy Byldzjende Keunsten yn Maastricht en Yllustraasje foarmjouwing oan de Karel de Grutte Hegeskoalle yn Antwerpen. Oppenheimer is foaral bekend fanwege syn eigen styl by it meitsjen fan (politike) spotprinten. Yn dit ferbân is hy freelance ferbûn oan it NRC Handelsblad, De Standaard, it Dagblad De Limburger, De Gelderlander, it Brabants Dagblad en de Ljouwerter Krante. Yn dizze blêden ferskine syn cartoons geregeldwei mei as hantekening Rubenl.nl. Oppenheimers cartoons stik foar stik soarchfâldich tekene en diels mei de PC útwurke tekeningen dy't fisueel faak tige ferskille fan foarm. Dochs ferriede se allegear in dwerse en bytiden wrang oandwaande en duorjende blik op de politike aktualiteit. Syn wurk ûntstiet faak yn opdracht fan in krante as fisueel kommintaar by in aktueel nijsitem dêr't gjin bypassend byld of ferdúdlikjende foto by foarhannen is.
Peter Straub
Peter Francis Straub (Milwaukee, 2 maart 1943 - New York, 4 septimber 2022) wie in Amerikaansk skriuwer, hy skreau benammen horrorboeken. Peter Straub is de heit fan skriuwster Emma Straub.
Yn syn karriêre hat er ferskate prestizjeuze prizen wûn, lykas de World Fantasy Award (1989) en hy wûn fjouwer kear de Bram Stoker Award (1993, 1999, 2003, 2004 ). By it grutte publyk is Straub miskien it meast bekend wurden fan syn gearwurking mei kollega Stephen King, dy't late ta de boeken De Talisman út 1984 en yn 2001 Zwart Huis. Yn 1966 boaske Straub mei Susan Bitker. Se krigen twa bern, wêrûnder Emma Straub, dy't ek skriuwster is.
Peter Straub ferstoar yn New York yn 'e âldens fan 79 jier nei it brekken fan in heupbonke.
Arthur Marshall (arsjitekt)
thumb|Arthur Marshall thumb|Nottingham and Midland Eye Infermary, ûntwerp fan Arthur Marshall thumb|Wesleyan Methodist Church, Darlington Street, Wolverhampton 1900-01 Arthur George Marshall (Nottingham, 23 desimber 1858 - Lockington (Leicestershire), 25 febrewaris 1915) wie in Ingelske arsjitekt en amateurfotograaf.
Libben en wurk
Arthur Marshall wie de tredde soan fan James Matthew Marshall, in pleatslik bekende skilder, houtfiker en fergulder. Marshall krige ûnderrjocht oan de partikulire Brunswick House Collegiate School, Hammersmith. Werom yn Nottingham kaam er yn de lear by de arsjitekt/ynspekteur, Samuel Dutton Walker. Hy begûn in eigen arsjitektepraktyk yn Nottingham yn 1881. Syn earste opdrachten wiene meast foar huzen, dêr't 'Brightlands' foar Samuel Bourne yn it Park Estate (1885) it meast fan opfoel en in artikel yn it fakblêd de 'British Architect' krige. Teffens wie er mei syn kompanjon (sûnt 1891) George Turner yn 1895 ûntwerper fan in blok winkels en kantoaren yn Nottingham, Russell Chambers. Letter ûntfong er in arsjitektuerpriis foar syn ûntwerp fan it nije wurkhûs (en in soad gebouwen anneks) yn Bagthorpe (1896-1903), dat letter part fan it City Hospital waard. Dat súkses wie oanlieding ta syn beneaming as arsjitekt en adviseur by de Boards of Guardians yn ferskillende parten fan it lân. Syn ien nei lêste grutte projekt wie it ûntwerp foar in eachsikehûs, it Nottingham and Midland Eye Infirmary.
Marshall wie in autoriteit op it mêd fan antyk meubulêr en houtbewurking, ek akwarelearre er fertsjinstlik. Marshall lei him foaral serieus ta op de fotografy. Hy wie lid fan The Linked Ring (ek bekend as "The Brotherhood of the Linked Ring"), in organisaasje fan Britske fotograven yn de lette 19e- en iere 20e iuw, dy't fotografy as keunstfoarm befoarderje woene en benammen it pikturalisme foarstiene.
Yn juny 1906 makke er mei 2 Ingelsen, syn freon de arsjitekt Tomalin en in ûnbekende in omreis troch Fryslân. Tomalin hat fan dizze reis in ferslach skreaun dat yn 1907 yn Londen publisearre is ûnder de namme “3 Vagabonds in Friesland”. It Frysk Fotoargyf by Tresoar hat goed 60 foto’s, makke troch Marshall, út it boek. Marshall is ferskate kearen werom west yn Nederlân en hat hjir sa'n 3000 foto's sketten. Guon dêrfan hat de doetiidske VVV yn har publikaasjes brûkt. Teffens joech er lêzingen oer syn wurk as fotograaf. Hy waard in frijwat ferneamd persoan yn Nederlân. Dat doe't er stoar yn 1915 krige dat yn ferskate Nederlânske kranten omtinken.
Priveelibben
Yn juny 1903 boaske er oan Hilda Maud yn de St Andrew's Church yn Westminster. Yn 1908 klage se him yn in skiedingsproses oan ûnder ferwizing nei wredens en wangedrach.
Arsjitekt
Under oaren:
Alek Wek
thumb|Alek Wek 2005 thumb|Alek Wek Alek Wek (Wau, 16 april 1977) is in Súdsûdaneesk-Britsk model dat foar it earst op de catwalks ferskynde doe't sy 18 jier wie yn 1995, it begjin fan in glânzjende karriêre. Sy heart ta it Dinka-folk yn Súd-Sûdan, mar yn 1991 flechte sy mei in pear famyljeleden nei Grut-Brittanje om oan de boargeroarloch te ûntkommen.
Sy krige foar it earst omtinken doe't sy yn in muzykklip foar "GoldenEye" fan Tina Turner meidie yn 1995; dêrnei gie har karriêre yn de moadewrâld dat it slydjage en hearde sy rillegau ta de topmodellen. Sy krige in kontrakt by Ford Models yn 1996 en wie itselde jier ek te sjen yn de "Got 'Til It's Gone"-muzykfideo fan Janet Jackson. Sy waard "Model of the Year" yn 1997 by MTV. Sy wie it earste Afrikaanske model dy't op de omkaft fan Elle kaam te stean, yn 1997.
Wek ûntwerpet ek hântassen mei de namme "Wek 1933". It jiertal ferwiist nei it bertejier fan har heit.
Slach by Austerlitz
thumb|275px|Slach by Austerlitz troch [[François Gérard]] De Slach by Austerlitz of de Trijekeizersslach barde op 2 desimber 1805, by de Tredde Koalysjeoarloch tsjin it Frânske keizerryk fan Napoleon. Napoleon fersloech de Eastenrykske en Russyske legers by Austerlitz (tsjintwurdich Slavkov u Brna yn Tsjechje).
Hoewol't mar 75.000 Frânsen it opnamen tsjin 90.000 tsjinstanners wie it it militêr sjeny fan Napoleon dat beskiedend blykte yn de slach: troch in opstelling yn de delling te kiezen boppe de strategysk better lizzende hichte lokke hy de Eastenrikers nei in minder ferdigene flank, wêrtroch't by de haadmacht fan de tsjinstanners de oandacht ferskode. Nei ôfwachte te hawwen oant de haadmacht úttinne, starte Napoleon yn de mist syn ferneamde "sprong fan de liuw". In Frânske troepenmacht fan 17.000 man besette de hichte en splite sa de troepen fan de tsjinstanner yn twa parten dy't dêrnei fan de hichte ôf beide oanfallen waarden. As needgreep sette de Russyske tsaar syn keizerlike garde yn de striid dy't in soad skea oanrjochte, mar te let wie om de Frânsen te ferdriuwen.
It Utertske plakje Austerlitz tanket syn namme oan dizze Frânske oerwinning. Dêr stiet de Piramide fan Austerlitz, in bouwurk dat de Frânske generaal Auguste de Marmont yn 1804 troch syn soldaten bouwe liet.
Deiblêd
Net alle kranten binne deiblêden, yn ús lân oer it algemien seis kear wyks (útsein snein). Yn in soad oare lannen binne ek sneinedysjes, tusken 2004 en 2010 ferskynden in skoftlang De Twentsche Courant Tubantia en De Telegraaf op snein.
De measte deiblêden hawwe in eigen kleur, in opiniearjende toansetting fan polityk, etysk en religieus gefoelige ûnderwerpen, wêrmei't elke krante in bepaald lêzerspublyk oansprekke wol. Dat jildt benammen foar de lanlike deiblêden. De regionale deiblêden binne yn harren ferspriedingsgebiet hast allegear monopolist. It oantal titels is as gefolch fan fúzjes hurd weromrûn.
De measte deiblêden meitsje hjoed de dei diel út fan grutte útjoukonserns, Yn Nederlân binne dit de Telegraaf Media Groep, de Persgroep en Wegener. De oerkoepeljende organisaasje fan deiblêden yn Nederlân is de feriening de Nederlandse Dagbladpers (NDP).
Deiblêden binne troch it jier sjoen net altyd like dik. Yn de komkommertiid, as der minder nijs foarhannen is, binne de kranten tinner.
Deiblêden op ynternet
Fan sommige papieren deiblêden is de folsleine ferzje ek op ynternet te lêzen, faak fergees foar abonnees fan de papieren krante, en/of foar oaren tsjin in legere abonnemintspriis as dy fan in abonnemint op de papieren krante.
Fan in tal kranten, wêrûnder de Ljouwerter Krante binne op de webstee alle âlde jiergongen fergees yn te sjen. Op de side fan de Keninklike Bibleteek binne inkele desennia fan âlde jiergongen oant uterlik maaie 1945 fergees fia ynternet beskikber.
Deiblêden yn Fryslân
Yn Fryslân besteane der twa regionale deiblêden. De Ljouwerter Krante bestiet sûnt 1752 en is dêrmei de âldste ûnder deselde namme ferskinende krante fan Nederlân. De oare krante is it Frysk Deiblêd. Dizze krante hat in kristlike grûnslach en bestiet sûnt 1903. It is it lytste selsstannige regionale deiblêd fan Nederlân. Beide kranten binne yn de haadsaak Nederlânsktalich, mar Fryske sitaten wurde ek sa opskreaun.
Dronten
thumb|Lizzing fan Dronten thumb|Belletoer fan Dronten Dronten is in doarp en gemeente yn de provinsje Flevolân mei ûngefear ynwenners (, boarne: CBS) en mei in oerflak fan 424 km². Dronten waard yn 1972 in selsstannige gemeente.
List fan planetoïden 79001-80000
Dit is in list fan planetoïden 79001-80000.
Grutte Priis Formule 1 fan Brazylje 2008
Utslaggen fan de Grutte Priis Formule 1 fan Brazylje 2008 yn São Paulo op 2 novimber 2008. It wie de achtjinde race fan 18 races fan de Formule 1 yn 2008. Hy waard op Interlagos hâlden. De race waard hâlden oer 71 omgongen, op it 4,3 km lange sirkwy foar in raceôfstân fan 305,9 kilometer.
List fan planetoïden 78001-79000
Dit is in list fan planetoïden 78001-79000.
Evangelyske Omrop
De Evangelyske Omrop (EO) is in op 21 april 1967 oprjochte Nederlânske publike omrop mei in evangelisearjende ynslach. De EO hat 440.788 leden (peildatum 1 july 2014), sadat it neffens grutte de tredde Nederlânske publike omrop is (yn 2004 stie de EO mei 476.169 leden op it twadde plak, nei in ferlies fan benei 37.000 leden).
Tarzan of the Apes (roman)
Tarzan of the Apes is in aventoereroman fan 'e hân fan 'e Amerikaanske skriuwer Edgar Rice Burroughs. De titel betsjut: "Tarzan fan 'e Apen". It wie it boek dêr't it personaazje fan Tarzan yn yntrodusearre waard. Tarzan of the Apes fertelt it ferhaal fan 'e aventoeren fan Tarzan, de soan fan Britske eallju dy't yn 1888 strâne reitsje op 'e kust fan Sintraal-Afrika. Nei de dea fan syn âlden wurdt er yn it tropysk reinwâld grutbrocht troch minskapen. Pas jierren letter komt er foar it earst yn 'e kunde mei de Westerske maatskippij en oare minsken, ûnder wa Jane Porter, op wa't er fereale rekket.
Tarzan of the Apes waard yn 't earstoan fan oktober 1912 ôf as fúljeton publisearre yn it pulpblêd The All-Story, mar ferskynde yn juny 1914 yn romanfoarm by útjouwerij A.C. McClurg fan Chicago. It wie it earste diel fan 'e Tarzan-romansearje. It boek sloech yn as in bom. Sà populêr wie it personaazje fan Tarzan, dat Burroughs oant yn 'e 1940-er jierren mear as 25 ferfolchromans skreau. Fan Tarzan of the Apes sels binne troch de jierren hinne withoefolle werprintingen ferskynd, en teffens is de roman adaptearre ta in grut tal oare media, lykas films, harkspullen en strips.
List fan planetoïden 80001-81000
Dit is in list fan planetoïden 80001-81000.
Tarzan of the Apes (roman)
Ynhâld
De Ingelsman John Clatyon, boarchgreve Greystoke, en syn frou Alice reitsje yn 1888 strâne yn 'e jungle oan 'e westkust fan Sintraal-Afrika, dêr't se oan lân set binne nei't harren skip troch seerôvers oernommen is. Net folle letter wurdt harren soan John Clayton II* berne. As it jonkje ien jier âld is, komt syn mem te ferstjerren oan in sykte (mooglik malaria) en koarte tiid letter wurdt syn heit deamakke troch de ûnmeilydsume Kerchak, de hearsker oer de Mangani. * ) Yn syn roman Tarzan, Lord of the Jungle, út 1928, lit Edgar Rice Burroughs der gjin twifel oer bestean dat John Clayton II, boarchgreve Greystoke de eigentlike namme fan Tarzan is. Lettere, minder kanonike boarnen (yn 't bysûnder de films Greystoke: The Legend of Tarzan, út 1984, en The Legend of Tarzan, út 2016) wolle ynstee hawwe dat er John Clayton III, greve fan Greystoke wie, wylst John Clayton II dan de namme is dy't oan syn heit jûn wurdt.
De Mangani binne in soarte fan minskapen dy't semy-yntelligint binne en harren eigen taal hawwe. Hja wurde yn 'e boeken fan Burroughs beskreaun as lykjend op gorilla's fan lichem, mar mear op 'e folle agressivere sjimpansees wat hâlden en dragen oangiet. Nei de dea fan syn heit wurdt de poppe adoptearre troch de apinne Kala. It neffens de mjitstêven fan 'e apen mar tergjend stadich opgroeiende bern kriget de namme "Tarzan", dat "Wythûd" betsjut yn 'e taal fan 'e Mangani-apen. Hy wurdt grutbrocht yn folsleine ûnwittendheid fan syn minsklik erfskip.
As jonge fielt Tarzan him ferfrjemde fan syn leeftydsgenoaten mank de Mangani omreden fan harren lichaamlike ferskillen. Hy is sadwaande in protte op himsels, en op ien fan syn ferkenningstochten ûntdekt er de hutte dy't syn wiere âlden boud hawwe. Dêre kriget er út 'e efterbleaune boeken foar it earst foar it ferstân dat der oaren binne dy't der krekt sa útsjogge as hysels. Troch ienfâldige abc-boeken mei plaatsjes te brûken, leart er himsels om Ingelsk te lêzen, hoewol't er gjin idee hat hoe't dy taal útsprutsen wurdt, om't er it noch nea (bewust) heard hat. De taal dy't er op 't lêst floeiend lêst, kin er sadwaande net sprekke.
Op in kear, as er weromkeart fan in besyk oan 'e hutte, wurdt Tarzan oanfallen troch in ûnbidich grutte gorilla, dy't er wit te deadzjen mei it mês fan syn heit, hoewol't er dêrby sels swierferwûne rekket. Hy wurdt neitiid fersoarge troch Kala, dy't fan him begûn is te hâlden as wied er har bloedeigen jong. Wat âlder Tarzan wurdt, wat better syn jachtfeardichheden har ûntjouwe. Dat ropt de oergeunstigens op fan Kerchak, de lieder fan 'e Mangani. Op 't lêst wurdt syn jaloerskens Kerchak oermânsk en falt er Tarzan oan. Mar yn it gefjocht ferslacht Tarzan Kerchak en deadet him, wêrnei't er syn plak ynnimt as lieder fan 'e Mangani.